EFTA-TILSYNSMYNDIGHEDENS DELEGEREDE BESLUTNING

Nr. 8/19/COL

af 6. februar 2019

om ændring af listen i punkt 39 i del 1.2 i kapitel I i bilag I til aftalen om Det Europæiske Økonomiske Samarbejdsområde over de grænsekontrolsteder i Island og Norge, der er godkendt til at føre veterinærkontrol med levende dyr og animalske produkter fra tredjelande (»listen over grænsekontrolsteder i Island og Norge«), og om ophævelse af EFTA-Tilsynsmyndighedens beslutning nr. 90/18/COL [2019/931]

EFTA-TILSYNSMYNDIGHEDEN HAR —

under henvisning til punkt 4.B. 1) og 3), og punkt 5.b), i indledningen til kapitel I i bilag I til aftalen om Det Europæiske Økonomiske Samarbejdsområde (»EØS-aftalen«),

under henvisning til den retsakt, der er omhandlet i kapitel I, del 1.1., punkt 4, i bilag I til EØS-aftalen (Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1) (»Rådets direktiv 97/78/EF«)), som ændret og tilpasset til EØS-aftalen ved de sektortilpasninger, der er omhandlet i bilag I til samme aftale, særlig artikel 6, stk. 2,

under henvisning til den retsakt, der er nævnt i punkt 111 i del 1.2. i kapitel I i bilag I til EØS-aftalen (Kommissionens beslutning 2001/812/EF af 21. november 2001 om betingelserne for godkendelse af grænsekontrolsteder, der er ansvarlige for veterinærkontrol af tredjelandsprodukter, som føres ind i EF (2)), som ændret, særlig artikel 3, stk. 5,

som tilpasset til EØS-aftalen ved punkt 4.d) i protokol 1 hertil og artikel 1, stk. 2, og artikel 3, i protokol 1 til tilsyns- og domstolsaftalen, og

ud fra følgende betragtninger:

Ved brev af 25. juni 2018 (dok. nr. 919969) underrettede det norske landbrugs- og fødevareministerium EFTA-Tilsynsmyndigheden (»Tilsynsmyndigheden«) om den norske fødevaresikkerhedsmyndigheds anmodning af 4. maj 2018 (dok. nr. 919967) om godkendelse af nye faciliteter i inspektionscentret Solstrand under grænsekontrolstedet Tromsø Havn (NO TOS 1), om tilføjelse af pakkede fiskevarer til konsum uden temperaturkrav (HC-NT(1)(2)(3)) til de produktkategorier, der er godkendt for det pågældende inspektionscenter, og om ændring af listen over grænsekontrolsteder i Island og Norge i overensstemmelse hermed.

I overensstemmelse med punkt 4.B. 3) i indledningen til kapitel I i bilag I til EØS-aftalen foretog Tilsynsmyndigheden og direktorat F i GD SANTE en fælles inspektion af inspektionscentret Solstrand fra den 10. til den 12. december 2018 med henblik på at vurdere egnetheden og paratheden af anlæg og udstyr til produktkategorierne HC-T(FR)(1)(2)(3) og HC-NT(1)(2)(3). En fælles henstilling om godkendelse af de nye faciliteter i inspektionscentret Solstrand og tilføjelse af pakkede fiskevarer til konsum uden temperaturkrav (HC-NT(1)(2)(3)) til de godkendte produktkategorier (dok. nr. 1043557) blev efterfølgende undertegnet af Tilsynsmyndigheden og direktorat F i GD SANTE den 12. december 2018. Inspektionscentret Solstrand bør derfor opføres på listen for så vidt angår produktkategorierne HC-T(FR)(1)(2)(3) og HC-NT(1)(2)(3).

Ved brev af 7. december 2018 (dok. nr. 1042406) underrettede den islandske fødevare- og veterinærmyndighed Tilsynsmyndigheden om lukningen af grænsekontrolstedet i Akureyri (IS AKU l) og anmodede om, at dette grænsekontrolsted blev fjernet fra listen over grænsekontrolsteder i Island og Norge.

Ved brev af 14. december 2018 (dok. nr. 1043701) underrettede det norske landbrugs- og fødevareministerium Tilsynsmyndigheden om den norske fødevaresikkerhedsmyndigheds tilbagetrækning af godkendelsen af grænsekontrolstedet Honningsvåg Havn (NO HVG 1) den 10. december 2018 (dok. nr. 1043697 og 1043699) og anmodede om at få det fjernet fra listen over grænsekontrolsteder i Island og Norge.

I henhold til direktiv 97/78/EF skal Tilsynsmyndigheden etablere og offentliggøre en liste over godkendte grænsekontrolsteder, der efterfølgende kan ændres eller suppleres for at afspejle ændringer i de nationale lister. Den aktuelle liste over godkendte grænsekontrolsteder i Island og Norge blev vedtaget af Tilsynsmyndigheden den 11. oktober 2018 ved beslutning nr. 90/18/COL.

Tilsynsmyndigheden er derfor forpligtet til at ændre listen over grænsekontrolsteder i Island og Norge og offentliggøre en ny liste, der afspejler ovennævnte ændringer vedrørende grænsekontrolstederne Akureyri og Honningsvåg Havn og inspektionscentret Solstrand under grænsekontrolstedet Tromsø Havn.

Tilsynsmyndigheden henviste ved beslutning nr. 3/19/COL (dok. nr. 1045585) sagen til EFTA-udvalget for dyre- og plantesundhed, der bistår Tilsynsmyndigheden. Ved e-mail af 23., 25. og 30. januar 2019 (dok nr. 1049988, 1050000 og 1050009) afgav udvalget en positiv udtalelse om de foreslåede ændringer af listen i henhold til undersøgelsesproceduren i artikel 3, stk. 2, i afgørelsen truffet af EFTA-staternes Stående Udvalg nr. 3/2012/SC af 26. oktober 2012. Foranstaltningerne er således i overensstemmelse med udvalgets udtalelse.

I henhold til punkt 6 i EFTA-Tilsynsmyndighedens beslutning nr. 494/13/KOL af 11. december 2013 har det medlem af kollegiet, der har særligt ansvar for dyre- og plantesundhed, samtidig beføjelse til at vedtage udkast til foranstaltninger om ændring af listen over grænsekontrolsteder i Island og Norge, hvis disse foranstaltninger er i overensstemmelse med udtalelse fra EFTA-udvalget for dyre- og plantesundhed, der bistår Tilsynsmyndigheden —

VEDTAGET DENNE BESLUTNING:

1. De kategorier af produkter, som Inspektionscentret Solstrand under grænsekontrolstedet Tromsø Havn (NO TOS 1) er godkendt til, ændres på listen over grænsekontrolsteder i Island og Norge til ud over pakkede frosne fiskevarer til konsum (HC-T(FR)(1)(2)(3)) også at omfatte pakkede fiskevarer til konsum uden temperaturkrav (HC-NT(1)(2)(3)).

2. Grænsekontrolstederne Akureyri og Honningsvåg Havn (henholdsvis IS AKU l og NO HVG 1) fjernes fra listen over grænsekontrolsteder i Island og Norge.

3. Veterinærkontrollen med levende dyr og animalske produkter, der føres ind i Island og Norge fra tredjelande, foretages af de kompetente nationale myndigheder på de godkendte grænsekontrolsteder, der er anført på listen i bilaget til denne beslutning.

4. EFTA-Tilsynsmyndighedens beslutning nr. 90/18/COL af 11. oktober 2018 ophæves og erstattes hermed af nærværende beslutning.

5. Denne beslutning træder i kraft på dagen for undertegnelsen.

6. Denne beslutning er rettet til Island og Norge.

7. Kun den engelske udgave af denne beslutning er autentisk.

For EFTA-Tilsynsmyndigheden, der handler i henhold til delegeret beslutning nr. 494/13/KOL Högni S. KRISTJÁNSSON Det ansvarlige medlem af kollegiet Carsten ZATSCHLER Kontrasignering som direktør, Juridiske og administrative anliggender

(1) EFT L 24 af 30.1.1998, s. 9.

(2) EFT L 306 af 23.11.2001, s. 28.